Коюлган кол

Коюлган кол – өз колу менен жазылган фамилия, кызматтык документтердин (иликтөө актысы, корутунду) жана укуктук актылардын (мыйзам, башкаруу актысы, сот чечими, келишим) милдеттүү реквизит (белги). Тийиштүү адамдардын К. к-у башка баардык реквизиттер болгон учурда, документтерди жана укуктук актыларды юридикалык күчкө ээ кылат. Эгер адам дене-күч жагынан майыптыгынан, оорусунан же сабатсыздыгынан улам өз колу менен кол коё албаса, анын өтүнүчү боюнча муну башка бир жеке жак (кол берүүчү) жасашы мүмкүн. Анын К. к-у нотариус тарабынан күбөлөндүрүлүшү зарыл. Мында бүтүм түзүүчү (же керээз жазуучу) жак өзү кол коё албаганынын себеби көрсөтүлүүсү керек. Техниканын өнүгүшү менен учурда факсимилдик жана электрондук К. к. түшүнүгү пайда болду.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр